Fartuun Cismaan oo bulshada isboortiga ay ugu yeeraan (Ali Dheere), kana tirsanaan jirtay cayaaryahannadii qaranka Soomaaliyeed ee cayaaraha Fudud iyo gabdhihii kubadda koleyga ee naadigii Muqdisho ayaa ku guulaysatay abaalmarinta sannadlaha oo ay bixiyaan hay’adda Mcknight Foundation oo iyadu bixisa deeqaha ugu badan ee gobolka Minnesota, ka dib markii loo gartay in ay ka mid tahay dadka ugu firfircoon ee ka shaqeeya arrimaha lagu horumarinayo bulshada.
Astur Jaamac Cilmi oo ka mid ahayd gabdhihii xulka qaranka Soomaaliyeed ee Kubadda koleyga iyo kooxdii gabdhaha ee naadigii Jeenyo ayaa lagu soo dhaweeyay magaalada Minneapolis ee gobolka Minnesota oo ay maalmahanba ku sugnayd, Waxaana halkaasi si diiran ugu soo dhaweeyay masuuliyiin, macallimiin iyo ciyaartooydii hore ee naadiyada iyo xulka qaranka oo ku sugan Gobolka Minnesota.